KOMISSION ASETUS (EY) N:o 2662/94,
annettu 31 päivänä lokakuuta 1994,
Kanariansaarten erityisen oliiviöljyn hankintajärjestelmän soveltamista koskevista yksityiskohtaisista säännöistä ja arvioidusta hankintataseesta annetun asetuksen (ETY) N:o 2025/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on muutettuna komission asetuksella (ETY) N:o 1974/93(2), ja erityisesti sen 10 artiklan,
sekä katsoo, että
Kanariansaarten erityisen oliiviöljyn hankintajärjestelmän soveltamista koskevista yksityiskohtaisista säännöistä ja arvioidusta hankintataseesta 22 päivänä heinäkuuta 1992 annetussa komission asetuksessa (EY) N:o 2025/92(3), sellaisena kuin se on viimeksi muutettuna asetuksella (ETY) N:o 3293/93(4), vahvistetaan Kanariansaarten oliiviöljyn arvioitu hankintatase 1 päivän marraskuuta 1993 ja 31 päivän lokakuuta 1994 väliseksi ajanjaksoksi,
ennen toimivaltaisten viranomaisten toimittamista tiedoista tehtäviä päätelmiä ja erityisen hankintajärjestelmän jatkuvuuden varmistamiseksi asetuksen (ETY) N:o 1601/92 2 artiklassa säädetty tase olisi vahvistettava yhden kuukauden pituiseksi rajoitetuksi ajaksi markkinointivuodeksi 1993/1994 määritettyjen määrien perusteella, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2025/92 seuraavasti.
1) Korvataan 1 artiklan 1 kohdan ensimmäisessä alakohdassa sanat "1 päivästä marraskuuta 1993 alkaen 31 päivään lokakuuta 1994" sanoilla "1 päivästä 30 päivään marraskuuta 1994".
2) Korvataan liite tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 1994.